# Proiect

# GUVERNUL REPUBLICII MOLDOVA

# HOTARÎRE

# nr. \_\_\_\_\_\_\_\_\_\_\_\_din \_\_\_\_\_\_\_\_\_\_\_\_2022

# Chişinău

**Cu privire la modificările și completările Hotărîrii Guvernului nr. 1211 din 04.11.2016 cu privire la aprobarea Regulamentului sanitar pentru instituţiile de educaţie timpurie**

Guvernul **HOTĂRĂȘTE:**

1. Se aprobă modificările și completările Hotărîrii Guvernului nr. 1211 din 04.11.2016 cu privire la aprobarea Regulamentului sanitar pentru instituţiile de educaţie timpurie (Monitorul Oficial al Republicii Moldova, 2016, nr. 388-398, art. 1310) după cum urmează:
2. La capitolul I. Dispoziții generale, punctul 6 după cuvântul „trebuie” se completează cu cuvintele „avizate sanitar și”, apoi urmează după text.
3. La pct.19 cuvintele „în construcții NCM C. 01.02-99 „Proiectarea construcțiilor pentru grădinițe de copii” (aprobat de Ministerul Dezvoltării Regionale şi Construcțiilor prin ordinul nr. 239 din 21 decembrie 1998, cu aplicare din 1 ianuarie 1991)” se substituie cu cuvintele „*și standardelor în construcții în vigoare”*.
4. La pct. 21 cuvintele „de stat în construcții: CP C.01.02-2014 „Proiectarea clădirilor şi construcțiilor cu considerarea accesibilității pentru persoanele cu dizabilități. Prevederi generale” şi NCM C.01.06-2014 „Cerințe generale de securitate pentru obiectele de construcție la folosirea şi accesibilitatea lor pentru persoanele cu dizabilități”se substituie cu cuvintele „și standardelor în construcții în vigoare”.
5. La pct.47 cuvintele „în construcții NCM C. 01.02-99 „Proiectarea construcțiilor pentru grădinițe de copii”se substituie cu cuvintele „și standardelor în construcții în vigoare”.
6. La pct. 70 lit. e) după cuvintul "accesibil" se completează cu cuvîntul "și", apoi urmează după text.
7. La pct. 126 cuvintele „în construcţiiNCM C.04.02-2005 Iluminatul natural și artificial” se substituie cu cuvintele *„și standardelor în construcții în vigoare”.*
8. Pct. 139 va avea următorul conținut: „Nivelul de iluminat în sălile de grupă, sala de muzică şi cea de sport, vestiare trebuie să fie asigurat la nivel de 200 lx la nivelul 0,5 m de la pardoseală. În grupa pregătitoare nivelul de iluminare artificială trebuie să fie de 300 lx la 0,5 m de la pardoseală”.
9. În pct. 144 cuvintele „Ministerul Dezvoltării Regionale și Construcțiilor” se modifică cu cuvintele „Ministerul Infrastructurii și Dezvoltării Regionale.”
10. Pct. 145 va avea următoarea redacție: „Toate încăperile destinate copiilor trebuie ventilate. Mijloacele de ventilație trebuie sa asigure cel puțin 20m3/oră de aer pentru o persoană în încăperile de grupă și în încăperile comune pentru instruire. În grupurile sanitare ventilarea va fi asigurată la 1.5 schimburi pe oră”.
11. Se completează cu un punct nou 1501 care va avea următorul conținut: „1501. Folosirea aparatelor de aer condiționat/altor sisteme de ventilație sau climatizare se face cu respectarea strictă a parametrilor de microclimat (curenți de aer, temperatură, nivel de zgomot, frecvența de igienizare a filtrelor cu respectarea recomandărilor producătorului, precum și poziționarea acestora)”.
12. La pct. 202, fraza a doua, după cuvintele „maselor fecale” se completează cu cuvintele: „la grupul enterobacteriacee, maselor fecale și amprentei/raclajului perianal la prezența ouălor de helminți”, apoi urmează după text.
13. La capitolul VIII. „Prevenirea bolilor”, secțiunea a 5-a „Organizarea alimentației și nutriției copiilor”, se completează cu un punct nou „2301” cu următorul conținut:

„2301. Organizarea alimentaţiei copiilor se efectuează conform prevederilor Hotărârii de Guvern nr. 722 din 18 iulie 2018 privind organizarea alimentației copiilor și elevilor în instituțiile de învățământ general și Ordinului Ministerului Sănătății nr. 638 din 12.08.2016 „Cu privire la implementarea recomandărilor pentru un regim alimentar sănătos și activitate fizică adecvată în instituțiile de învățământ din RM”, cu completările și modificările ulterioare.”.

13) Punctul 252 se exclude.

1. În pct. 262 sintagma „nu mai puțin de 100 gr” se va substitui cu sintagma „de cel puțin 150 gr”.
2. În anexa 11„Produsele alimentare interzise pentru alimentația copiilor” la:
3. subcapitolul „Bucate, preparate din carne de pasăre și pește” se completează cu sintagma „farșmac din scrumbie, piftie, clătite cu carne”;
4. subcapitolul „Lapte și produsele lactate” în final se completează cu cuvintele „brînzeturi cu adaos de grăsimi vegetale”;
5. în subcapitolul „Produse de patiserie”, după cuvântul „ciocolată” se completează cu cuvintele „care conține mai puțin de 80% de cacao”, apoi urmează după text;
6. subcapitolul „Alte produse” se completează cu cuvintele „clătite cu brânză, paste făinoase pregătite „po flotski”, peltea”, „sucuri care conțin îndulcitori artificiali”.
7. La finele compartimentului se completează cu cuvintele:
8. Produse alimentare cu conţinut de zaharuri de 15 g şi mai mult la 100 g produs (conuri de zahăr, rulouri din fructe, brânzică glazurată în ciocolată, caramel din porumb, alte produse similare), cu excepţia magiunului.
9. Produse alimente cu conţinut de grăsimi de 20 g şi mai mult la 100 g produs (hamburgheri, gogoşi, sandwich, pizza, produse prăjite în friteuză, inclusiv pateuri, cartofi prăjiţi în ulei, alte alimente preparate prin prăjire, maioneză, brânză topită, brânzeturi tartinabile cu conţinut de grăsime peste 20% şi alte produse similare), cu excepţia untului fără grăsimi vegetale.
10. Produse alimentare cu conţinut de sare de 1,5 g şi mai mult la 100 g produs (biscuiţi săraţi, covrigei săraţi, sticksuri sărate, snacksuri, alune sărate, seminţe sărate, brânzeturi sărate, alte produse similare).
11. Produse alimentare cu valoarea energetică de 300 kcal pe unitate de vânzare.
12. Produse alimentare cu adaos de aditivi alimentari (băuturi nealcoolice cu adaos de aditivi alimentari, băuturi pentru sportivi, produse de preparare rapidă, gume de mestecat).
13. Se permite folosirea în cantități limitate (una - două ori pe săptămână) a consumului de produse de patiserie fără creme și bomboane la copiii din centrele de plasament și instituțiile de tip internat.

16) În anexa 20, în punctul 1 se substituie sintagma „fișa” cu sintagma „copia fișei”.

1. Prezenta hotărîre intră în vigoare de la data publicării în Monitorul Oficial al Republicii Moldova.
2. Controlul asupra executării prezentei Hotărîri se pune în sarcina Ministerului Sănătății.

**Prim-ministru Natalia GAVRILIȚĂ**

Contrasemnează:

Ministrul Sănătăţii Ala Nemerenco

Ministrul Educaţiei și Cercetării Anatolie Topală